Keskustelu:Loisteho

message: Osoitteessa http://perustelu.pages2inform.com/Loisteho.html on tämä sama teksti sanansta sanaan. Sivu tulee ensimmäisenä kun hakee Googlella.
Lisäksi tiedot saattavat olla vääriä koska kondensaattoreilla kompensoidaan loistehoa ja induktiiviset kuormat aiheuttavat loistehoa. En ole tarkistanut asiaa mutta muistikuva "kertoo" näin.
ssn 15:14 marras 8, 2004 (UTC)
replies: text: Huomaa että sivusto ilmoittaa että ko. teksti on otettu wikipediasta --Stonda 15:25 marras 8, 2004 (UTC)
Sori, näin päinhän se olikin, mutta kapasitiivisen ja induktiivisen kuorman vaikutus loistehoon pitäisi selvittää. ssn 15:49 marras 8, 2004 (UTC)

text: Kondensaattorit "tuottavat" eli "kompensoivat" loistehoa, induktiiviset kuormat "kuluttavat" eli "aiheuttavat" loistehoa - mitä verbejä kukin haluaa käyttää. Induktiivinen kuormitus pitää olla kapasitiivisen kanssa tasan, jotta kokonaisuus näyttäisi resistiiviseltä ja energiansiirto olisi optimaalista. Yleensä kuitenkin induktiiviset kuormat (mm. moottorit) ovat kuitenkin se ongelman aiheuttaja ja lisäämällä verkkoon kondensaattoreita, homma saadaan kuntoon. Lisäänpä noita vaihtoehtoisia verbejä vähän artikkeliin... Pahoittelen linkin kaupallisuutta, mutta tässä vähän ammattimaista tekstiä aiheesta . Sallittaneen keskustelun puolella, kun muu informaatio on (suomeksi) vähissä. --Aulis Eskola 18:17 marras 8, 2004 (UTC)

text: Vertaa myös engl. wiki (jonka juuri liitin oikein kiinni nykyiseen artikkeliin): "Capacitive circuits generate reactive power and inductive circuits absorb reactive power." Luulisin lisäksi, että asia on kirjoittajalle melko selvä, on nääs muutaman vuoden suunnitellut noita kompensointilaitteita ammatikseen :D --Aulis Eskola 18:31 marras 8, 2004 (UTC)
Näinhän se tietysti on, kondensaattorit aiheuttavat kapasitiivista loistehoa, moottorit  induktiivista loistehoa eli noin vertauskuvallisesti sanottuna toisessa menee virta jännitteen edellä ja toisessa toisinpäin. Mutta kun käytännössä ei sitä kapasitiivista loistehoa juurikaan esiinny kuin jossain suurijännite linjoissa, ja kun moottoreita on maailma pullollaan niin sähkömiehenä ajattelin vain niitä kondensaattoripaketteja sähkökeskuksissa. ssn 18:59 marras 8, 2004 (UTC)

text: "...kun käytännössä ei sitä kapasitiivista loistehoa juurikaan esiinny... " --- Tästä juuri juontuneekin tuo kondensaattorien loistehon tuottamisajatus (kapasitiivinen "vastaloisteho"). Induktiivista loistehoa ajatellaan kulutuksena, koska tyypillinen kulutuslaite on induktiivinen - jos ei sitten kysymyksessä satu olemaan resistiivinen loistehon kannalta neutraali laite, esim. lämpöpatteri. --Aulis Eskola 19:26 marras 8, 2004 (UTC)
Samasta asiasta puhutaan. Tällainen vanha sähkömies vaan ymmärtää asian niin että induktiivinen kuorma aiheuttaa loistehoa jota kompensoidaan kondensaattoreilla. Eli kyse on käytännön ajattelutavasta, loistehoa ei tuoteta, koska sitä ei haluta, vaan sitä kompensoidaan kondensaattoreilla. Tässä on siis kyse todella vain ja yksinomaan ajattelutavasta ja sanojen merkityksillä jotka ovat syntyneet vuosikymmenien työuralla. ssn 21:47 marras 8, 2004 (UTC)

text: Lienee syytä tuoda esiin molemmat termit: tuottaa/kuluttaa (etenkin kompensointilaitteiden valmistajien suosima ilmaisu) ja aiheuttaa/kompensoida. Nykyaikana sinne keskuksiin kylläkin asennetaan automaattisia kondensaattoriparistoja. Täytyis varmaan kirjoittaa niistäkin jotakin... --Aulis Eskola 12:38 marras 11, 2004 (UTC)

text: "loistehoa ei tuoteta, koska sitä ei haluta..." Paremminkin sanoen: loistehoa on pakko tuottaa, koska sille on kulutusta. Jos tuottoa ei järjestetä sähkökeskuksessa, sähköntoimittajan on pakko järjestää loistehon tuottaminen kauempana. (Tämä on kyllä turhanaikaista hommaa, koska tulee siirtohäviöitä.) --Aulis Eskola 13:14 marras 11, 2004 (UTC)
Nyt sivu on mielestäni termien osalta niin että kalkkeutunut sähkömieskin ymmärtää asian. ssn 14:22 marras 11, 2004 (UTC)

message: Suomalaisessa muodossa yksikön nimi on vari, englantilaisessa var. Yksikön tunnuksena on var (engl. myös VAr). Tätä suomalaista muotoa käytetään ainakin määräysteksteissä. --Aulis Eskola 26. maaliskuuta 2005 kello 18:36:43 (UTC)
thread_title: Yksiköstä